open-index/open-wikipedia-markdown huggingface dataset:
The Jailbird

***The Jailbird*** er en amerikansk stum dramakomedie fra 1920, regissert av Lloyd Ingraham og med Douglas MacLean i hovedrollen.

## Handling

Shakespeare Clancy er en fengselsfugl som bryter seg ut av fengsel. Når Clancy får beskjed om at en arv venter ham i Dodson, reiser han til den lille byen. Men han oppdager at legatet består av en avis som sliter med stadig synkende abonnementer, samt en eiendom med ufruktbar jord. Clancy bestemmer seg for å selge andeler fra eiendommen til innbyggerne i Dodson, når de lyver om at det skal befinne seg en verdifull oljebrønn på området. I mellomtiden forelsker Clancy seg i Alice Whitney, avisens redaktør.

Men etter at Alice og hennes tante insisterer på å investere alle sparepengene deres i den falske oljebrønnen, bestemmer Clancy seg for at tiden er inne for å forlate byen. De er i ferd med å flykte når de blir stoppet av en mengde jublende borgere, ekstatiske fordi brønnen deres virkelig har truffet olje. Clancy konkluderer med at skjebnen hans er å være en ærlig og lovlydig mann, og derfor vender han tilbake til fengselet for å gjennomføre resten av soningen sin.

## Skuespillere
* Douglas MacLean som Shakespeare Clancy
* Doris May som Alice Whitney
* Louis Morrison som 'Skeeter' Burns
* William Courtright som Noah Gibbs
* Wilbur Higby som Joel Harvey
* Otto Hoffman som Elkemah Pardee
* Monte Collins som Asa Grider
* Bert Woodruff som Binney
* Edith Yorke som Mrs. Whitney
* Joseph Hazelton som Alva Finch

## Referanser


## Eksterne lenker

* 

*
Propyropterus

***Propyropterus*** er en slekt av biller i delgruppen (underfamilien) nettrødvinger i familiegruppen rødvinger.

## Utseende
Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, ofte med en markert og noe oppstående sidekant. Dekkvingene er kraftig kitiniserte, parallellsidige  og har vanligvis lengderibber. Alle føtter har fem ledd.

## Utbredelse
Gruppen er utbredt i Asia.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[rødvinger]]** (Lycidae)
***** underfamilie Dictyopterinae
****** Slekten ***Propyropterus*** Nakane, 1968 
******* Underslekten *Paralopheros* Kazantsev, 1993
******** *[[Propyropterus diversipennis]]* (Pic, 1921)
******** *[[Propyropterus fukiensis]]* (Kleine, 1940)
******* Underslekten *Propyropterus* (i snever forstand)
******** *[[Propyropterus kanoi]]* Nakane, 1968
******** *[[Propyropterus plateroides]]* Kazantsev, 2004
******** *[[Propyropterus pygidialis]]* Nakane, 1968

## Referanser


## Eksterne lenker
*
Konoplatycis

***Konoplatycis*** er en slekt av biller i familien rødvinger. 

## Utseende
En middelsstor, avlange, skarpt rød rødvinge. Antennene er svarte, kraftige, knapt sagtakkede. Dekkvingene er jevnbrede med en nettmønstret overflate og lave lengderibber. Brystskjoldet (pronotum) er mer eller mindre firkantet, med vinklede bakhjørner, overflaten svært ujevn. Oversiden er delt opp i flere celler skilt med opphøyde ribber. Beina er korte og kraftige. Alle føtter har fem ledd.

Hodet er lite, mer eller mindre nedoverrettet, men synlig, sett ovenfra (det vil si, det dekkes ikke av brystskjoldet). Hos noen grupper er det smalt og trukket ut til en lang snute. Antennene er 11 leddete, lange, det ytterste leddet gjerne gult. 

Larvene er avlange og flate, som oftest harde (kraftige sklerotiserte).

## Levevis
De voksne billene er dagaktive og treffes gjerne på blomster, der de spiser nektar og pollen. De finnes gjerne i nærheten av fuktig, død ved av løvtrær, der larvene utvikler seg.

## Utbredelse
Slekten er utbredt i Japan.

## Systematisk oversikt
Inndelingen følger . Slekten blir ofte plassert som en underslekt av *[[Platycis]]*.

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien rødvinger (maskebiller), Lycidae
***** Underfamilien nettrødvinger, (Erotinae LeConte, 1881)
****** stammen Erotini LeConte, 1881
******* understammen Erotina LeConte, 1881
******** slekten ***Konoplatycis*** Nakane, 1970
********* *[[Konoplatycis otome]]* (Kôno, 1932)

## Referanser




## Eksterne lenker
*
Sinodulia

***Sinodulia*** er en slekt av biller i familien rødvinger. 

## Utseende
Hannen er en middelsstor (ca. 12 millimeter), avlang, fint hårete, matt brun rødvinge. Antennene er trådformede med lange, tynne ledd, over halvparten av kroppslengden. Hodet er nokså lite. Pronotum er klokkeformet, nær dobbelt så bredt som langt. Dekkvingene er nokså lange og smale med fine punktstriper. Hunnen er ukjent, men sannsynligvis larvelignende.

## Levevis
Artene lever i skog.

## Trilobitt-larver
I underfamilien Dulticolinae, som lever i regnskoger i Sørøst-Asia (de er blant annet vanlige i Kinabalu nasjonalpark på Borneo), beholder hunnene sitt larve-utseende hele livet, såkalte larviforme hunner. Disse vokser seg betydelig større enn "normale" rødvinger og kan bli opptil 8&nbsp;cm lange. Både larvene og de voksne hunnene har en svak likhet med de utdødde trilobittene, og navnet "trilobittlarver" brukes derfor både om larver og voksne hunner i denne gruppen. De er langstrakte og noe flate. Det lille hodet er fullstendig skjult under den fremste ryggplaten (pronotum). De tre brystsegmentene (thorax) bærer store, brede, mer eller mindre trekantede ryggplater. Bakkroppsleddene (abdomen) er korte og brede, harde, og hvert ledd bærer en pigg på siden. Disse interessante insektene nevnes som en turistattraksjon ved økoturisme til Borneos regnskoger.

## Utbredelse
Arten er utbredt på Kina (Hubei, Sichuan).

## Systematisk oversikt

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien rødvinger (maskebiller), Lycidae
***** Underfamilien Leptolycinae Leng & Mutchler, 1922
****** stammen Duliticolini Mjöberg, 1925
******* slekten ***Sinodulia*** Kazantsev, 2002
******** *[[Sinodulia gressitti]]* Kazantsev, 2002

## Referanser




## Eksterne lenker
*
Harry Potter (andre betydninger)

**Harry Potter** kan vise til:

* Harry Potter
* Harry Potter (figur)
* Harry Potter og de vises stein
* Harry Potter og Mysteriekammeret
* Harry Potter og fangen fra Azkaban
* Harry Potter og ildbegeret
* Harry Potter og Føniksordenen
* Harry Potter og Halvblodsprinsen
* Harry Potter og dødstalismanene
* Harry Potter og de vises stein (film)
* Harry Potter og mysteriekammeret (film)
* Harry Potter og fangen fra Azkaban (film)
* Harry Potter og ildbegeret (film)
* Harry Potter og Halvblodsprinsen (film)
* Harry Potter og dødstalismanene – del 1
* Harry Potter og dødstalismanene – del 2
* Harry Potter og De vises stein (videospill)
* Harry Potter og Mysteriekammeret (videospill)
* Harry Potter og Fangen fra Azkaban (videospill)
* Harry Potter og Ildbegeret (videospill)
* Harry Potter og Føniksordenen (spill)
* Harry Potter og Halvblodsprinsen (spill)
* Harry Potter og Dødstalismanene - del 1 (spill)
* Harry Potter og Dødstalismanene - del 2 (spill)
* LEGO Creator: Harry Potter
* Harry Potter: Rumpeldunk Verdensmesterskap
* Harry Potter og rasjonalitetens metode
* Harry Potter samlekortspill
The Jack-Knife Man

***The Jack-Knife Man*** er en amerikansk drama-stumfilm fra 1920, regissert av King Vidor og med F. A. Turner i hovedrollen. Filmen er basert på en roman fra 1913 av Ellis Parker Butler.

## Handling
En ensom gammel mann som arbeider på en elvebåt, blir etterlatt et barn av en døende mor. Den gamle mannen og gutten vokser til å bli veldig glade i hverandre. 

Men ifølge sladderen blant enkelte av de andre landsby-boerne ville barnet fått det mye bedre ved et barnehjem, og lensmannen blir sendt for å prøve å ta barnet vekk fra elvebåt-mannen.

## Skuespillere
* F. A. Turner som Peter Lane
* Harry Todd som 'Booge'
* Bobby Kelso som 'Buddy'
* Willis Marks som Rasmer Briggles
* Lillian Leighton som Widow Potter
* James Corrigan som George Rapp
* Claire McDowell som Lize Merdin
* Charles Arling som legen
* Florence Vidor som Mrs. Marcia Montgomery
* Irene Yeager som Susie
* Carol Marshall som Jane
* Anna Dodge

## Referanser


## Eksterne lenker

* 

*
Bærum kunsthall

**Bærum kunsthall** er et kunstnerstyrt visningssted for samtidskunst på Fornebu. Kunsthallen ble stiftet i 2014 som ideell organisasjon med eget kunstnerdrevet styre, av sine eiere Bildende Kunstnere i Bærum (BKiB). Kunsthallen er finansiert gjennom midler fra Bærum kommune, Kulturrådet og Viken fylkeskommune, med prosjektmidler fra blant annet Sparebankstiftelsen, Finno og den islandske ambassaden. 

## Virksomhet
Bærum kunsthall samarbeider med nordiske, baltiske, nasjonale og lokale aktører. Den viser samtidskunst gjennom årlige Open Call med opptil 11 utstillinger fordelt på tre saler, juryert av eksterne fagpersoner. 

Programmet inkluderer Bærumsutstillingen, BKiBs årsutstilling og en årlig studentvisning fra DTK. 

## Historie
Bærum kunsthall ble etablert i 2014 av Bildende Kunstnere i Bærum (BKiB), i samarbeid med kunstner Julio da Silva og Bærum kommune. 

Kunsthallen holder til i lokaler i det tidligere flyplassområdet, og har fem atelier tilknyttet virksomheten. 

I 2021 ble den første Open Call arrangert som del av en ny satsing på nordisk og baltisk samarbeid. Siden har en årlig invitert jury fra ulike land i regionen stått for utvelgelsen av kunstnere til kunsthallens program.

I 2024 markerte kunsthallen sitt 10-årsjubileum med jubileumsutstillingen *Destination/Location*, kuratert av Pernille Gjærder Olsen og Nora Olafsdatter Krogh..

## Organisasjon og ledelse
Bærum kunsthall ledes av Pernille Gjærder Olsen (siden 2022) med ansvar for drift, kunstfag og utstillingsprogram. Christine Bruu er prosjekt- og formidlingskoordinator (fra 2025), tidligere Nora Olafsdatter Krogh (2020–2024). Kunsthallen eies av BKiB (stiftet 1975, ca. 100 medlemmer) med styreledelse ved Charlotte Hagelund.

## Referanser


## Eksterne lenker
* Hjemmeside 
* Facebook 
* Instagram
Lise H. Rykkja

**Lise Hellebø Rykkja** (født 1972) er norsk statsviter og professor ved Universitetet i Bergen. Hun er ansatt på Institutt for politikk og forvaltning (Government).

Rykkja ledet det EU finansierte prosjektet TROPICO Transforming into Open, Innovative and Collaborative Governments om krisehåndtering og kapasitetsbygging i offentlig sektor. Arbeidet med dette prosjektet gjorde at Rykkja i 2021 havnet på Apolitical sin liste over akademikere med mest påvirkning på stater og regjeringer verden rundt.

I sin forskning har Rykka særlig vært interessert i spørsmål knyttet til fagområdet offentlig forvaltning og politikk, mer spesifikt digital forvaltning og krisehåndtering.

I 2021 ble Lise Hellebø Rykkja valgt til leder for Institutt for administrasjon og organisasjonsvitenskap. Instituttet skiftet 1. august 2022 navn til Institutt for politikk og forvaltning under ledelse av henne.

## Referanser


## Eksterne lenker
*  Lise H. Rykkja hos Universitetet i Bergen
*
Walcker Orgelbau

**Walcker Orgelbau** eller **E. F. Walcker & Cie** var en tysk orgelbyggerbedrift som ble grunnlagt av *Johann Eberhard Walcker* (1756–1843) i Bad Cannstatt, en forstad til Stuttgart, i 1780. 

Sønnen **Eberhard Friedrich Walcker**, født 3. juli 1794 i Cannstatt, død 2. oktober 1872 i Ludwigsburg, lærte faget av sin far. I 1820 flyttet han bevegelsen til Ludwigsburg og den fikk verdensberømmelse gjennom viktige oppfinnelser, særlig for kjegleboksen i 1842. Walcker ble også berømt etter å ha bygget et orgel i Paulskirche i Frankfurt i 1833 som hadde 74 stemmer. Andre betydelige orgelkonstruksjoner fulgte snart, og Walcker ble en forløper for det symfoniske orgelet i Tyskland.

Walckers fem sønner deltok i virksomheten, men fra 1916 var *Oscar Walcker* (1869-1948) eneeier. Fabrikken leverte orgler til blant annet Ulmer Münster i Ulm (med 171 stemmer), katedralen i Riga (124 stemmer), Stefansdomen i Wien (90 stemmer), St. Michaelis-kirken i Hamburg (154 deler, fem manualer og pedal) samt det som da var Skandinavias største orgel, Sankt Petri kirke i Malmö (1914 med 73 stemmer) og til Nykirken i Kristinestad, Finland. Det største Walcker-orgelet hadde over 200 stemmer og over ti tusen piper. Det ble bygget i 1930-årene for et kongress-sted i Nürnberg, men ble ødelagt av bombing under andre verdenskrig.

Fra 1948 ble selskapet ledet av *Werner Walcker-Mayer*. Han tok initiativet i 1965 til å etablere *Walcker-Stiftung für organwissenschaftliche Forschung*. Virksomheten ble drevet fra Ludwigsburg til i 1974. En filial åpnet i 1957 i Wien, men den ble i 1961 flyttet til Guntramsdorf. Hovedverkstedet ble først flyttet til Murrhardt og deretter til Kleinblittersdorf i Saarland.

Walcker Orgelbau gikk konkurs i 1999, men den lange orgelbyggertradisjonen blir fortsatt ivaretatt, i det de to selvstandige orgelbyggeriene Orgelbau Michael Walcker-Mayer i Guntramsdorf og Orgelbau Gerhard Walcker-Mayer i Bliesransbach ble grunnlagt i 2000. Begge fortsetter orgelbygging i beste Walcker-tradisjonen.

## Eksterne lenker
*
Kevin Lauren

**Kevin Jamal Soleng Hansen** (født 1988), kjent som **Kevin Lauren**, er en norsk rapper, låtskriver og realitydeltaker.

I 2015 deltok han på den 7. sesongen av *[[Paradise Hotel (Norge)|Paradise Hotel]]*. Senere har han deltatt i TV-programmene *[[Norske Talenter]]* (2018), *[[71° nord – Norges tøffeste kjendis]]* (2023), *[[Sistemann ut]]* (2024) og *[[Norges dummeste]]* (2025).

## Kriminalitet
Lauren ble i mars 2021 dømt til 45 dager i fengsel for blant annet oppbevaring av narkotika, og for å ha kjørt i påvirket tilstand.

## Diskografi
### EP-er

### Singler

## Filmografi
### Fjernsyn

## Fotnoter

## Referanser


## Eksterne lenker
* 
* 
* 
*
Lyponia

***Lyponia*** er en slekt av biller i familien rødvinger (Lycidae). De fleste er mer eller mindre røde på farge, dette er et signal om at de er usmakelige og giftige, såkalt aposematisme. 

## Utseende

## Levevis
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien rødvinger (maskebiller), Lycidae
***** Underfamilien Lycinae  Laporte de Castelnau, 1836 – dekkvingene gjerne brede, utvidet bak
****** stammen Lyponiini Bocák & Bocákova, 1990
******* slekten ***Lyponia*** Waterhouse, 1878
******** underslekten *Lyponia* (i snever forstand)
********* *[[Lyponia cangshanica]]* Li, Bočák & Pang, 2015
********* *[[Lyponia debilis]]* Waterhouse, 1878
********* *[[Lyponia delicatula]]* (Kiesenwetter, 1874)
********* *[[Lyponia hainanensis]]* Li, Bočák & Pang, 2015
********* *[[Lyponia ishigakiana]]* Nakane, 1961
********* *[[Lyponia klapperichi]]* Bočák, 1999
********* *[[Lyponia kuantunensis]]* Bočák, 1999
********* *[[Lyponia nepalensis]]* Nakane, 1983
********* *[[Lyponia osawai]]* Nakane, 1969
********* *[[Lyponia oshimana]]* Nakane, 1961
********* *[[Lyponia shaanxiensis]]* Kazantsev, 2002
******** underslekten *Poniella* Kazantsev, 2002
********* *[[Lyponia gongashanica]]* Bočák, 1999
********* *[[Lyponia kleinei]]* Nakane, 1967
********* *[[Lyponia minuta]]* Bočák, 1999
********* *[[Lyponia nigroscutellaris]]* (Ohbayashi, 1956)
********* *[[Lyponia palpalis]]* Nakane, 1971
********* *[[Lyponia pulchella]]* Li, Bočák & Pang, 2015
********* *[[Lyponia qinlingensis]]* Li, Bočák & Pang, 2015
********* *[[Lyponia shennongjiensis]]* Bočák, 1999
********* *[[Lyponia tianquanensis]]* Li, Bočák & Pang, 2015
******** underslekten *Ponyalis* Fairmaire, 1900
********* *[[Lyponia dolosa]]* Kleine, 1924
********* *[[Lyponia gestroi]]* (Pic, 1912)
********* *[[Lyponia laticollis]]* Fairmaire, 1899
********* *[[Lyponia quadricollis]]* (Kiesenwetter, 1874)
******** underslekten *Weiyangia* Bočák, 1999
********* *[[Lyponia quadricollis]]* (Kiesenwetter, 1874)
********* *[[Lyponia brevicollis]]* Fairmaire, 1889
********* *[[Lyponia muyuensis]]* Li, Bočák & Pang, 2015
********* *[[Lyponia pertica]]* Bočák, 1999
********* *[[Lyponia simplex]]* Kazantsev, 2014
********* *[[Lyponia taliensis]]* Bočák, 1999

## Referanser




## Eksterne lenker
*
Manuel Linares

**Manuel Linares Alegret** (født 1980) er en spansk forsker. Han er astronom og astrofysiker og hans spesialfelt er høyenergiastrofysikk med hovedfokus på kompakte objekter i binære systemer, nøytronstjerner og akkresjonsstrømmer. I 2018 oppdaget han og hans forskergruppe den mest massive nøytronstjernen som var blitt målt til da. Den har 2,3 ganger større masse enn sola. 

Han har mottatt flere stipend og priser for sin forskning. I 2020 ble han tildelt ERC Consolidator Grant. Han er professor ved NTNU, Institutt for fysikk.

## Utdannelse og karriere
Linares har en B.Sc. i fysikk og en M.Sc. i astrofysikk fra Universitetet i Barcelona.

I 2009 tok han han en PhD-grad ved Universiteit van Amsterdam med avhandlingen *Accretion states and thermonuclear bursts in neutron star X-ray binaries.*

I perioden 2009–2012 var han ansatt ved Massachusetts Institute of Technology som forskningsstipendiat, Rubicon Fellow.

Han var ansatt ved Instituto de Astrofísica de Canarias på Tenerife som «IAC Fellow» i perioden 2012–2017. Deretter var han ansatt ved Universitat Politècnica de Catalunya, først som Marie Curie Fellow (2017–2018), siden som førsteamanuensis (associate professor)(2018–).

I 2021 ble han ansatt som professor ved NTNU, Institutt for fysikk, der han blant annet leder et ERC Consolidator Grant-prosjekt der han og hans forskergruppe studerer nøytronstjerner. Målet er å finne de mest massive nøytronstjernene og forstå mer om binærsystemene som omgir dem. 

## Publikasjoner

* Publikasjoner av Linares i Google Scholar, med h-indeks og antall siteringer
* Publikasjoner av Linares i Scopus, med h-indeks og antall siteringer

## Priser og hedersbevisninger

* 1998 – sølvmedalje i den nasjonale spanske fysikk-olympiaden
* 2004 – Stipend for fremragende laveregradsstudenter, for å initiere vitenskapelig forskning. Tildelt av fra det spanske utdannelsesdepartementet 

* 2008–2009 en av de tre beste Ph.D.-avhandlingene  i denne perioden, utvalgt av den spanske astronomiforeningen *Sociedad Española de Astronomía*
* 2009 – «Rubicon award», stipend tildelt av the Netherlands organization for Scientific Research, fysikkdivisjonen. Stipendperioden tilbrakte Linares ved the MIT Kavli Institute for Astrophysics and Space Research.
* 2016 – Marie Curie Individual Fellowship, Reintegration Panel. Tildelt av EU gjennom programmet Horisont 2020
* 2020 – ERC Consolidator Grant, Universe Sciences Panel. Tildelt av EU gjennom Horisont 2020

## Faglige medlemskap
* 2011–2012 Medlem av AAS (American Astronomical Society) 
* 2012–2015 MWA-samarbeid (Murchison Widefield Array)
* 2015– Athena Science Working Group 3.3
* 2018– Medlem av EAS (European Astronomical Society)
* 2021– medlem av IAU (Den internasjonale astronomiske union)
** medlem av Division D High Energy Phenomena and Fundamental Physics
** medlem av Division G Stars and Stellar Physics

## Referanser


## Eksterne lenker

*
Magnus Ditlev

**Magnus Elbæk Ditlev** (født 31. oktober 1997) er en dansk triatlet som representerer klubben KTK86 i København. 

## Idrettskarriere
Ditlev deltok i VM i Ironman 70.3 2017 i Dubai, og vant der klassen 18-24 år.

Han vant Challenge Roth i 2022, og fikk bronse i VM i Ironman 70.3 2022, bak Kristian Blummenfelt og Ben Kanute.

## Referanser


## Eksterne lenker
* 
*
Tyvene (1996)

***Tyvene*** (originaltittel: *Les Voleurs*) er et fransk kriminal-drama fra 1996 regissert av André Téchiné. Hovedrollene spilles av Daniel Auteuil, Catherine Deneuve og Laurence Côte.

## Handling
Justin, en gutt som bor i en liten by i Rhône-Alpes-regionen, våkner midt på natten. Moren hans, Mireille, gråter og bestefaren hans, Victor, forteller gutten at faren hans, Ivan, har dødd. Dagen etter ankommer Alex, Justins onkel og Ivans lillebror, til begravelsen akkompagnert av en kvinne, Juliette. Justin legger merke til spenningen mellom de forskjellige menneskene. Han tar farens pistol, og gjemmer den. Historien hopper deretter frem og tilbake, for å forklare hva som førte til Ivans dødsfall.

Alex, som har gjort opprør mot familien sin ved å bli politimann, arbeider i Lyon. Ett år før Ivans død møter han Juliette, som blir brakt til kontoret hans etter at hun ble arrestert for butikk-tyveri. Han møter henne igjen en dag når han besøker nattklubben som drives av storebroren hans Ivan. Etter deres andre møte starter Alex og Juliette en affære som begynner å møtes regelmessig for sex. Han er ikke forelsket i henne, og forholdet deres kompliseres ytterligere av jentas emosjonelle og seksuelle engasjement med Marie - en professor i filosofi.

## Medvirkende
* Daniel Auteuil - Alex
* Catherine Deneuve - Marie Leblanc
* Laurence Côte - Juliette Fontana
* Benoît Magimel - Jimmy Fontana
* Didier Bezace - Ivan
* Julien Rivière - Justin
* Ivan Desny - Victor
* Fabienne Babe - Mireille
* Régis Betoule - Régis
* Pierre Perez - Fred
* Naguime Bendidi - Nabil

## Referanser


## Eksterne lenker
*
Alias Jimmy Valentine

***Alias Jimmy Valentine*** har flere betydninger:

* *[[Alias Jimmy Valentine (film, 1915)]]*
* *[[Alias Jimmy Valentine (film, 1920)]]*
Svein Tore Sinnes (fotballdommer)

**Svein Tore Sinnes** (født 5. april 1990) er en norsk fotballdommer. Han representerer . Sinnes er dommer i Eliteserien.

## Referanser


## Eksterne lenker
* 
*  Norsk internasjonals fotballstatistikk om Svein Tore Sinnes.
Svein Tore Sinnes

**Svein Tore Sinnes** er navnet til flere personer:

* Svein Tore Sinnes (fotballdommer) – en norsk fotballdommer.
* Svein Tore Sinnes (langrennsløper) – en norsk langrennsløper.
Johan Arnt Mollan

**Johan Arnt Mollan** (1863–1945) var en skipper, reder, fisker og gårdbruker i Fevåg i Stjørna i Trøndelag som i årene 1905–1910 og 1917–1925  var ordfører i Stjørna kommune.

Han var født på gården Skalneset i Trongsundet, Verran, og kom til Stjørna i 1875 da faren kjøpte gården Aspestrand. Han giftet seg i 1887 med Anna Olava Hansdatter Bakken fra Ørland. De fikk 9 barn, hvorav 3 døde unge. Atten år gammel reiste han første gang på lofotfisket som skipper, og etterhvert eide han to notbruk, og drev med storsildfiske, lofotfiske, salting av sild, fraktefart, lakseeksport og sagbruk.

Han var dels ordfører i årene før det ble partilister ved kommunevalgene, men som valgmann ved stortingsvalget 1900 representerte han Venstre. Også ved ordførervalget i det listeløse kommunestyret høsten 1922 nevnes han som Venstre-mann.

Mollan hadde verv i Sør-Trøndelag fylkesfiskarlag, Uttrøndelag gjensidige fartøyassuranse, Bjugn Sparebank, Fosen Dampskipselskap, og i Trondhjems fiskeriselskap. I fiskeriselskapet var han 1924–29 med på å utrede spørsmålet om fryserier. Han var også med på å etablere Fosen Privatbank i 1916, og satt i styret der. Han var også engasjert i arbeidet med å bygge ei kirke på sørsiden av Stjørnfjorden, et arbeid som i 1908 førte til etablering av en hjelpekirkegård ved Frengen. Han var med på å starte Venstre-avisen *[[Nidaros (avis)|Nidaros]]* i 1902.

## Referanser
Lead generation

I markedsføring, er **lead generering** () en metode hvor man tilbyr informasjon eller kompetanse om et produkt eller tjeneste i bytte mot en eller annen form for kontaktdetaljer. Et lead regnes som en eller annen form for kontaktinformasjon eller i noen tilfeller, demografisk informasjon fra en potensiell kunde som har interesse i et bestemt produkt eller en tjeneste.

Leads kan komme fra ulike kilder eller aktiviteter, for eksempel digitalt via Internett, gjennom personlige anbefalinger, gjennom telefonsamtaler enten via bedriften eller telefonsalg, gjennom anonnser, og annen aktivitet.

* I 2014 viste en studie at direkte trafikk, søkemotorer, og anbefalinger på nett var de tre mest populære nettkanalene for generering av potensielle kunder, og utgjorde 93% av potensielle kunder.
* I 2018 fant Chief Marketer at B2B-markedsførere favoriserte epost, konferanser og innholds markedsføring som deres topp tre.
* Etter COVID-19 pandemi i 2020, registrerte Gartner en  økning i sosiale medier og søkemotoroptimalisering for B2B-markedsførere, mens B2C-markedsførere fortsatt foretrakk digital markedsføring.

Leadgenerering er ofte sett i sammenheng med lead management - nemlig prosessen av å lede potensielle kunder ned en kjøpstrakt. Denne kombinasjonen av aktiviteter blir ofte referert til som en pipeline eller funnel.

## Referanser
Stian Stray Molde

**Stian Stray Molde** (født 1996) er en norsk fotballspiller som spiller for .

## Referanser


## Eksterne lenker
*
Giovanni Giorgi

**Giovanni Giorgi** (født 27. november 1871, død 19. august 1950) var en italiensk  elektroingeniør og fysiker. Han er mest kjent for å ha utvidet MKS-systemet for fysiske størrelser med en fjerde måleenhet for å kunne beskrive elektriske og magnetiske fenomen. Dette *Giorgi-systemet* fikk navnet MKSA-systemet etter at ampere (A) ble anbefalt  som denne nye enheten i 1946. Det dannet grunnlaget for det internasjonalt anerkjente SI-systemet som benyttes i dag.

## Kort biografi

Giorgi var født i Lucca og studerte ingeniørfag i Roma. Etter å ha avsluttet denne utdannelsen, var han ansatt ved flere universiteter på forskjellige steder i Italia. I 1901 foreslo han å utvide MKS-systemet for mekaniske måleenheter med en ny enhet for å kunne angi elektromagnetiske størrelser. Senere ga han mer praktiske bidrag til utbygging av vannkraft og innføring av elektriske tog og trikker. Han skrev et stort antall avhandlinger og bøker 
om vitenskap og teknologi. 79 år gammel døde han i Livorno.

## Giorgi-systemet

På slutten av 1800-tallet var CGS-systemet rådende i vitenskapelig arbeid, mens MKS-systemet basert på  meterkonvensjonen vanligvis ble benyttet i mer praktiske sammenhenger. Samtidig eksisterte det liten enighet om enheter for elektriske og magnetiske fenomen, men de fleste enhetssystem benyttet måleenheter fra det elektrostatiske eller elektromagnetiske enhetssystemet. De var definerte ved å sette den elektriske eller den magnetiske konstanten lik med et dimensjonsløst tall. Giorgi mente at dette valget var i motstrid med den nye forståelsen for elektromagnetiske fenomen man hadde fått med etableringen av Maxwells ligninger som viste at disse størrelsene heller måtte bestemmes eksperimentelt. Han foreslo derfor et nytt målesystem med en fjerde enhet for elektriske og magnetiske fenomen. Denne ble valgt slik at fysiske størrelser uttrykt ved de nye enhetene fikk verdier som var mer praktiske.

I tillegg ville han at det ny målesystemet måtte være «rasjonelt» ved at ingen faktorer 4*&pi;&thinsp;* skulle eksplisitt opptre i Maxwells ligninger. Dette var allerede foreslått av den engelske fysiker Oliver Heaviside. Etter at den fjerde enheten ble vedtatt i 1954 av CGPM å være ampere (A), gikk dette *Giorgi-systemet* over til å bli omtalt som MKSA-systemet. Det er i dag en del av det større SI-systemet.

## Referanser


## Eksterne lenker

* Istituto Elettrotecnico Nazionale, ''Giovanni Giorgi verso l’elettrotecnica moderna'' 1901-2001
* R.B. Goldfarb, ''Electromagnetic Units, the Giorgi System, and the Revised International System of Units'', IEEE Magnetic Letters **9**, 1205905 (2018).
Tangen gravkapell

**Tangen gravkapell** ligger på Tangen kirkegård, i den østre delen av Strømsø. Bygningen er tegnet i nygotisk stil av stadsingeniør Halvor Heyerdahl og sto ferdig i 1876, ombygget i 1932 etter tegninger av byarkitekt Alf Bugge. Bygget var i bruk som gravkapell fram til ca 1990, men hadde forfalt så mye at rivning ble vedtatt i 1976. Dette ble imidlertid stoppet av Riksantikvaren i 1980, som anså kapellet som bevaringsverdig. Da man sluttet å bruke kapellet, økte forfallet dramatisk, og i 2007 var det kommet så langt at man enten måtte rive, eller restaurere. Eieren, Drammen kommune, satte i gang med reparasjonsarbeider, nye takstoler og takbjelker kom på plass og reparasjon av taket ble delvis utført. Skader på grunnmur og kapellets skifertekking ble i 2009 delvis utført, men pengene viste seg etterhvert og ikke strekke til. I 2014 tok derfor noen privatpersoner initiativet og satte i gang en lokal aksjon for å berge kapellet. Gjennom søknader til bl.a. Lyche-fondet og Einar Juels legat, foruten henvendelser til det lokale næringslivet, har gruppen klart å finansiere nødvendige midler. Gruppens arbeid er påskjønnet med en pris fra Selskabet til Drammens Forskjønnelse og Gavn, og Buskerud fylkeskommunes bevaringspris for 2019. Kulturminnerådets vurdering var at: Det er gjort en stor og omfattende jobb med restaureringen av Tangen gravkapell, som er et av få nygotiske kapeller i Norge. Kapellet blir benyttet til konserter og foredrag, og er på den måten gjort tilgjengelig for allmennheten. Komiteen for bevaring av Tangen gravkapell tildeles diplom for sin innsats for å redde Tangen gravkapell fra riving. En spesiell fokus rettes til den frivillige innsatsen for bevaringsarbeid som her er lagt ned for at framtidige genereasjoner fortsatt kan oppleve kapellet. Kapellet eies nå av Kirken i Drammen og brukes til kulturarrangementer. I 2024 ble restaureringsarbeidet igjen hedret da Kapellkomiteen i Tangen menighetsråd mottok hederlig omtale under prisutdelingen til Fortidsminneforeningen og Stiftelsen UNIs nasjonale vernepris.

Innvendig er kapellet dekorert med et stort freskomaleri «Kvinnene ved graven» av Knut Hermod Knutsen (1932), glassmaleri av Erling Clausen og en stor smijernslysekrone som antas å ha vært laget på Drammen Jernstøperi.

## Referanser
Kristina Novak

**Kristina Sirum Novak** (født 29. august 2000 i Stavanger) er en norsk håndballspiller fra Håbafjell i Sandnes, som spiller for den norske eliteserieklubben  og det norske A-landslaget.

Hun er lillesøsteren til fotballspiller Kristian Novak.

## Karriere
### Klubb
Novak startet å spille håndball for den lokale klubben , men meldte som 14-åring overgang til . Deretter spilte hun for 2.&nbsp;divisjons-klubben , før hun 13. februar 2018 signerte for eliteserieklubben .

### Landslag
Novak ble tatt ut i 19-mannstroppen til Thorir Hergeirsson foran Håndball-EM 2022.

## Referanser


## Eksterne lenker
* 
*
Anniken Wollik

**Anniken Wollik** (født 1997) er en norsk håndballspiller, som spiller for den rumenske eliteserieklubben SCM Râmnicu Vâlcea og det norske A-landslaget.

## Karriere
### Klubb
Wollik drev med fotball, skyting og voltige som liten, og startet først å spille håndball i 5. klasse – for den lokale klubben . Deretter spilte hun for , før hun i 2015 signerte for eliteserieklubben .

### Landslag
Wollik ble tatt ut i 19-mannstroppen til Thorir Hergeirsson foran Håndball-EM 2022. Norge vant dette mesterskapet.

Hun ble tatt ut til å delta i Håndball-VM 2025.

## Referanser


## Eksterne lenker
* 
*
Thale Rushfeldt Deila

**Thale Rushfeldt Deila** (født 2000) er en norsk håndballspiller oppvokst i Lier, som spiller for den danske eliteserieklubben  og det norske A-landslaget.

Hun er datter av fotballtrener Ronny Deila og tvillingsøster til håndballspiller Live Rushfeldt Deila. Den tidligere fotballspilleren Sigurd Rushfeldt er hennes onkel.

## Karriere
### Klubb
Rushfeldt Deila spilte som ungdom fotball for  og , og håndball for . 8. februar 2017 fikk hun sin eliteseriedebut for  under Grundigligaen 2016/17. I 2018 signerte Rushfeldt Deila for , hvor hun spilte tre sesonger før hun meldte overgang til  i 2021.

### Landslag
Rushfeldt Deila ble tatt ut i 19-mannstroppen til Thorir Hergeirsson foran Håndball-EM 2022 der Norge tok gull. Hun spilte også på Norges lag som tok gull i EM 2024.

## Referanser


## Eksterne lenker
* 
*
Johan Beck

**Johan Egil Olsen Beck** (født 1884 i Bodin, død 1952 i Mosjøen) var en norsk lærer, kirkesanger og politiker. Beck var Nasjonal Samlings lagfører i Steigen i Nordland fra januar 1941, og ordfører i kommunen fra desember 1941 til verdenskrigens slutt i 1945. 

Beck arbeidet som lærer i Gildeskål, Leiranger - som senere ble en del av Steigen - og fra 1921, da han bosatte seg i Våg på Engeløya, i Steigen. Fra 1925 var han formann i skolestyret, og fra 1930 var han formann for Det borgerlige samlingsparti i Steigen.
I 1940 meldte Beck seg inn i Nasjonal Samling, og han var varaordfører i Steigen fra januar 1941 inntil han ble ordfører 15. desember samme år.

I landssvikoppgjøret ble Beck dømt til tre års fengsel og en samlet erstatning på , begrunnet i at han fremsto som en lojal og overbevist tilhenger av NS som gjennom sin varaordfører- og ordførerperiode jobbet for partiet og partiets interesser.

## Referanser
Det sentraleuropeiske universitet

**Det sentraleuropeiske universitet** (Central European University, CEU) er et privat universitet i Wien som er akkreditert i Østerrike og USA. Et sentralt trekk ved CEUs aktiviteter er å fremme det åpne samfunnet. Universitetet er høyt rangert innen samfunnsvitenskap og humaniora. CEU ble grunnlagt i 1991 med finansiering fra finansmannen, aktivisten og filantropen George Soros, og hadde Budapest som hovedsete frem til september 2019.

I 2017 hadde CEU 1448 studenter fra 117 land og en stab på 723 personer fra mer enn 40 land.

## Historie
CEU ble grunnlagt i 1991 av George Soros, som donerte 880 millioner amerikanske dollar til universitetet.

Etableringen var en reaksjon på sosialistblokkens fall og ideen om å starte et universitet med fokus på utfordringene som fulgte av demokratisering og et åpent samfunn hadde oppstått våren 1989 blant akademikere i flere sentraleuropeiske land, f.eks. en serie forelesninger i Dubrovnik i det tidligere Jugoslavia i april 1989. Det ble gjort forsøk på å starte universitetet i Bratislava i daværende Tsjekkoslovakia i 1989/1990, men prosjektet ble skrinlagt på grunn av motstand fra nasjonalistiske tsjekkoslovakiske politikere. Rett etter etableringen i 1991 var hoveddelen av selskapet lokalisert i Praha, Tsjekkoslovakia, men etter uenigheter mellom Soros og den tsjekkiske regjeringen, spesielt statsminister Václav Klaus, flyttet selskapet til Budapest i Ungarn.

Da Soros ble gjenstand for politiske angrep i blant annet Sentral-Europa, ble CEU også mål for kritikk fra høyrenasjonalistiske krefter og motstandere av globalisering. Blant kritikerne var den ungarske statsministeren Viktor Orbán og hans regjering, som ofte omtalte CEU som «Soros-universitetet». I mars 2017 la den ungarske regjeringen fram et lovforslag som skulle innføre nye regler for universiteter i Ungarn drevet av utenlandske aktører, med spesielt strenge regler for aktører fra land utenfor EU. CEU-representanter mente at de nye reglene var spesielt rettet mot CEU.

I desember 2018 kunngjorde CEU at universitetet ville avvikle sin virksomhet i Ungarn, og i stedet flytte til Wien. Flyttingen skyldtes den ungarske regjeringens manglende vilje til å inngå avtalene som krevdes for at CEU skulle fortsette driften i Ungarn, og de nye ungarske lovene om universiteter drevet av utenlandske aktører.
## Referanser



## Eksterne lenker
*OSA
Jenny Be Good

***Jenny Be Good*** er en amerikansk stum romantisk dramafilm fra 1920, regissert av William Desmond Taylor og med Mary Miles Minter i hovedrollen. Filmen er basert på en roman fra 1919 av Wilbur Finley Fauley.

Filmen antas å ha gått tapt.

## Handling
Når en ung kvinnes store romantikk blir avbrutt på grunn av påvirkning fra kjærestens foreldre, tyr hun til sine evner til fiolinist. Men når hun er i ferd med å oppnå suksess innenfor musikk, blir hun plutselig konfrontert med at mannen hun elsker kommer tilbake - og hun må velge mellom musikken og kjæresten sin.

## Rolleliste
* Mary Miles Minter som Jenny Riano
* Jay Belasco som Royal Renshaw
* Margaret Shelby som Jolanda Van Mater
* Fred R. Stanton som Aaron Shuttles
* Sylvia Ashton som Sophia Shuttles
* J. Edwin Brown som Gene Jiggs
* Lillian Rambeau som Mrs. Van Mater
* Catherine Wallace som Polly Primrose
* Fanny Cossar som Clementina Jiggs
* Maggie Fisher som Nancy Beedle
* Grace Pike som Mrs. Rossiter-Jones

## Referanser


## Eksterne lenker

* 

*
Orla Gartland

**Orla Joan Gartland** (født 3. februar 1995) er en irsk sanger, låtskriver og gitarist.

Hun ble først kjent gjennom hennes coverlåter, som hun lastet opp på sin YouTube-kanal. Hennes kanal har over  abonnenter, og hennes videoer har til sammen over  visninger (ved november 2022).

Gartland beskriver hennes musikk som «folk pop», og tar inspirasjon fra blant andre Joni Mitchell, Regina Spektor og Imogen Heap.

Hennes første studioalbum, *Woman on the Internet* (utgitt 20. august 2021), nådde tredje posisjon på den irske topplisten i løpet av den første uken. Platen ble utgitt på Gartlands uavhengige plateselskap, New Friends. 

## Diskografi
### Album
* *Woman on the Internet* (2021, New Friends)

### EP-er
* *Laughing at My Own Jokes* (2011)
* *Roots* (2013)
* *Lonely People* (2015)
* *Why Am I Like This?* (2019)
* *Freckle Season* (2020)

## Referanser


## Eksterne lenker
* 
* 
*
Amerikamesterskapet i triatlon 2022

**Amerikamesterskapet i triatlon 2022** (2022 Americas Triathlon Championships) ble arrangert i Montevideo i Uruguay 29. oktober 2022.

Distanser:
* Elite: 1500 meter svømming, 38,8 km sykling, 10 km løping
* U23: 1500 meter svømming, 38,8 km sykling, 10 km løping
* Miksstafett: 300 meter svømming, 9,7 km sykling, 2,5 km løping
* Junior: 750 meter svømming, 19,4 km sykling, 5 km løping
* Ungdom: 300 meter svømming, 9,7 km sykling, 2,5 km løping

## Resultater elite
### Menn
Resultater:

### Kvinner
Resultater:

## Resultater miksstafett
Resultater:

## Resultater andre klasser

## Referanser
Lachnodactyla

***Lachnodactyla*** er en slekt av kamfølerbiller. 

## Utseende
Små (ca. 4-5 millimeter), avlangt-ovale, fint hårete, brunlige kamfølerbiller. Antennene er nokså lange og tynne, kamformede hos hannene og trådformede hos hunnene.

## Levevis
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus. *Ptilodactyla exotica*, som finnes i drivhus over store deler av verden, blir regnet som en mulig skadegjører i drivhus. Man forsøker å begrense den videre utbredelsen til denne billen ved hjelp av kontroll av planteimport, karantenerestriksjoner etc. Det er uklart hvor denne billen opprinnelig stammer fra, men den er funnet frittlevende på Mauritius og Réunion i Det indiske hav.

## Utbredelse
Slekten er kjent fra Nord- og Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **[[kamfølerbiller]]**, **[[Ptilodactylidae]]** Laporte de Castelnau, 1836
***** Underfamilien Kamfølerbiller (Ptilodactylinae)
****** Slekten ***Lachnodactyla*** Champion, 1897
******* *[[Lachnodactyla arizonica]]* Schaeffer, 1906
******* *[[Lachnodactyla monticola]]* Champion, 1897
******* *[[Lachnodactyla parviscutum]]* Champion, 1897
******* *[[Lachnodactyla texana]]* Schaeffer, 1906

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/397938
*
Pumpehusveien

**Pumpehusveien** (4-10, kun partall) er en vei på Svensrud på Røyse i Hole kommune. 

Meieriveien er en sidevei til Askveien (Riksvei 350), på østsiden av denne. Den har avkjøring cirka 400 meter sør for Ringerike Montessoriskole, og dreier sørvestover i parallell med Randsfjordbanen, øst for denne.

Veien er kort, drøye 200 meter, og ligger cirka 71 meter over havet ved avkjøringen fra Askveien.

## Bildegalleri

Pumpehusveien 6 på Ask i Ringerike.jpg|Pumpehusveien 6
Pumpehusveien 8 på Ask i Ringerike.jpg|Pumpehusveien 8
Pumpehusveien 8 og 10 sett fra Askveien, Ringerike.jpg|Pumpehusveien 8 og 10


## Referanser


## Eksterne lenker
*
Sólbjørg Jakobsen

**Sólbjørg Jakobsen** (født 1991) er en færøysk-dansk politiker, bosatt i Vestbjerg. Hun ble valgt til medlem av Folketinget fra Nordjyllands storkrets i 2022. Hun representerer Liberal Alliance, der hun er politisk ordfører.

Hun ble født i Tórshavn og vokste opp i Runavík på Eysturoy. Hun flyttet til Danmark etter handelsskolen og studerte jus ved Aalborg Universitet. Hun har arbeidet i den offentlige forvaltningen.

Jakobsen var medlem av Venstre før hun meldte seg inn i Liberal Alliance. Ved kommunevalget i 2021 ble hun valgt inn i Aalborg kommunestyre. Ved folketingsvalget i 2022 ble hun valgt inn i Folketinget.

## Referanser


## Eksterne lenker
*
Ringerike Montessoriskole

**Ringerike Montessori** er en montessoriskole på Ask i Ringerike kommune.

Skolen ligger ved Askveien, med adresse Aklangveien. Skolen har inntil 122 elever, på barne- og ungdomstrinnet. Skolen holder til i lokalene til den nedlagte Stranden skole.

## Referanser


## Eksterne lenker
* Ringerike Montessori
*
Cephalobyrrhus

***Cephalobyrrhus*** er en slekt av biller som lever ved saltvann. Larvene graver i jorden og spiser alger og moser. De voksne flyr og kommer gjerne til lys. 

## Utseende
Små, ovale, mørke biller med tegninger av lyse, hårlignende skjell. Antennene er 11-leddete, tynne, leddene gradvis tykkere utover.

## Levevis
Artene lever på skogbunnen i fuktig skog, gjerne nær bekker.

## Utbredelse
Slekten er utbredt i Sørøst- og Øst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **[[Limnichidae]]** Erichson, 1846
***** Underfamilien Cephalobyrrhinae
****** Slekten ***Cephalobyrrhus*** Pic, 1923
******* *[[Cephalobyrrhus bertiae]]* Pütz, 1998 	 
******* *[[Cephalobyrrhus brevipalpus]]* Pütz, 1998 	 
******* *[[Cephalobyrrhus emeishanensis]]* Pütz, 1998 	 
******* *[[Cephalobyrrhus gibbicollis]]* Champion, 1925 	 
******* *[[Cephalobyrrhus jaechi]]* Pütz, 1998 	 
******* *[[Cephalobyrrhus japonicus]]* Champion, 1925 	 
******* *[[Cephalobyrrhus jiangxiensis]]* Pütz, 1998 	 
******* *[[Cephalobyrrhus jinggangshanensis]]* Pütz, 1998 	 
******* *[[Cephalobyrrhus latus]]* Pic, 1923 	 
******* *[[Cephalobyrrhus longipalpis]]* Pütz, 1998 	 
******* *[[Cephalobyrrhus nepalensis]]* Pütz, 1998 	 
******* *[[Cephalobyrrhus schillhammeri]]* Pütz, 1998 	 
******* *[[Cephalobyrrhus schuelkei]]* Pütz, 1998 	 
******* *[[Cephalobyrrhus sichuanensis]]* Pütz, 1998 	 
******* *[[Cephalobyrrhus subelongatus]]* Pic, 1923 
## Referanser


## Eksterne lenker
*
Bertrandia

***Bertrandia*** er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede. 

## Utseende
De voksne billene er nokså små, avlange, matt brunlige biller. I motsetning til en del andre Psephenidae er de ikke påfallende flate. Antennene er perlekjede-formede, litt lengre enn hode + thorax. Palpene er forholdsvis kraftige, hodet lite med ganske store fasettøyne. Pronotum er trapesformet, kraftig innsmalnet forover. Dekkvingene er litt rundede. Beina er middels lange, lårene litt fortykkede. Larvene, såkalte "water pennies", er flate og ovale og ligger tett presset mot steinene i den strie strømmen.

## Levevis
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

## Utbredelse
Slekten er utbredt i Sør-Amerika (Brasil).

## Systematisk inndeling
Arten bør kanskje plasseres i slekten *[[Pheneps]]*.

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien Psephenidae – ca. 210 arter fordelt på 29 slekter
***** Underfamilien Psepheninae
****** Slekten ***Bertrandia*** Pic, 1943
******* *[[Bertrandia bicoloripes]]* Pic, 1943 

## Eksterne lenker

*
Jes’ Call Me Jim

***Jes' Call Me Jim*** er en amerikansk stum dramakomedie fra 1920, regissert av Clarence G. Badger og med Will Rogers i hovedrollen. Filmen er basert på en roman fra 1875 av James G. Holland.

## Handling
Jim Fenton hjelper en oppfinner ut av fengselet etter at ble uskyldig straffeforfulgt og dømt. Deretter bistår Jim oppfinneren med å få hevn over mannen som hadde stjålet oppfinnelsen hans og sørget for at han havnet i fengsel.

## Skuespillere
* Will Rogers som Jim Fenton
* Irene Rich som frøken Butterworth
* Lionel Belmore som Belcher
* Raymond Hatton som Paul Benedict
* Jimmy Rogers som Harry Benedict
* Bert Sprotte som Buffum
* Nick Cogley som Mike Conlin
* Sidney De Gray som Sam Yates

## Referanser


## Eksterne lenker

* 

*
Troppene til VM i fotball 1970

**Troppene til VM i fotball 1970** er en liste over samtlige 16 tropper som ble tatt ut til VM i fotball 1970. VM 1970 ble spilt i Mexico fra 31. mai til 21. juni.
Klubbene som er oppført er klubben som de enkelte spillerne sist spilte en offisiell kamp før mesterskapet. Alderen er alderen til hver enkelt spiller ved starten av mesterskapet.

## Gruppe 1
### 
Trener:  Raymond Goethals

### 
Trener:  Hernán Carrasco Vívanco

### 
Trener:  Raúl Cárdenas

### 
Trener:  Gavriil Katsjalin

## Gruppe 2
### 
Trener:  Emmanuel Scheffer

### 
Trener:  Ferruccio Valcareggi

### 
Trener:  Orvar Bergmark

### 
Trener:  Juan Hohberg

## Gruppe 3
### 
Trener:  Mário Zagallo

### 
Trener:  Alf Ramsey

### 
Trener:  Angelo Niculescu

### 
Trener:  Jozef Marko

## Gruppe 4
### 
Trener:  Stefan Bozjkov

### 
Trener:  Blagoja Vidinikj

### 
Trener:  Didi

### 
Trener:  Helmut Schön
Bantu Continua Uhuru Consciousness

**Bantu Continua Uhuru Consciousness (BCUC)** er et band fra Sør-Afrika. De ble dannet i Soweto i 2003. Bandet går inn for å blande forskjellige stilarter, og kaller sin egen musikk for afro-psykedelisk. På albumet *The Healing* (2019) hadde de gjesteopptredener av saxofonisten Femi Kuti fra Nigeria og poeten Saul Williams fra USA. Bandet synger på alle elleve offisielle språk i hjemlandet sitt. De har skaffet seg et godt rykte som liveband, og har solgt ut store lokaler i hjemlandet og i Europa.

## Medlemmer
* Jovi – hovedvokal, perkusjon
* Kgomotso – bakgrunnsvokal, perkusjon
* Hloni – rap, vokalimprovisasjon, perkusjon
* Luja – rap, bakgrunnsvokal, marsjtromme
* Cheex – congas
* Skhumbuzo – basstromme
* Mosebetsi – bassgitar

## Album
* *Our Truth* (2016)
* *Emakhosini* (2018)
* *The Healing* (2019)

## Referanser


## Eksterne lenker
* 
*